cyanic-selkie/wikianc huggingface dataset:
মগধরা ইউনিয়ন
অবস্থান ও সীমানা
সন্দ্বীপ উপজেলার সর্ব-পূর্ব ও সর্ব-দক্ষিণে মগধরা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৫ কিলোমিটার। এ ইউনিয়নের উত্তরে সারিকাইত ইউনিয়ন ও হারামিয়া ইউনিয়ন; পশ্চিমে সারিকাইত ইউনিয়ন, মাইটভাঙ্গা ইউনিয়ন ও মুছাপুর ইউনিয়ন; পূর্বে সন্দ্বীপ চ্যানেল ও সীতাকুণ্ড উপজেলার বাঁশবাড়িয়া ইউনিয়ন, কুমিরা ইউনিয়ন, সোনাইছড়ি ইউনিয়ন ও ভাটিয়ারী ইউনিয়ন এবং দক্ষিণে বঙ্গোপসাগর।
প্রশাসনিক কাঠামো
মগধরা ইউনিয়ন সন্দ্বীপ উপজেলার আওতাধীন ১৭নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি মগধরা মৌজা নিয়েই গঠিত। এ ইউনিয়নের গ্রামগুলো হল:
শিক্ষা ব্যবস্থা
মগধরা ইউনিয়নের সাক্ষরতার হার ৩৬.৪৯%। এ ইউনিয়নে ৩টি মাধ্যমিক বিদ্যালয়, ১টি দাখিল মাদ্রাসা, ১৯টি প্রাথমিক বিদ্যালয় ও ১টি আনন্দ স্কুল রয়েছে।
যোগাযোগ ব্যবস্থা
উপজেলা সদর থেকে মগধরা ইউনিয়নে যোগাযোগের প্রধান সড়ক সন্দ্বীপ-মগধরা সড়ক। যোগাযোগ মাধ্যম টেক্সী, রিক্সা ও মোটর সাইকেল।
খাল ও নদী
মগধরা ইউনিয়নের পূর্ব পাশে সন্দ্বীপ চ্যানেল ও দক্ষিণ পাশে বঙ্গোপসাগর। এছাড়া এ ইউনিয়নের অভ্যন্তরে প্রবাহিত হচ্ছে উত্তর মুরখুইঞ্জা খাল, গুপ্তছড়া খাল, দরবারিয়া খাল, উত্তর কাটা খাল, দ্বুমুখা খাল, মান্দির খাল, মগধরা মাইটভাঙ্গা খাল, খেলার খাল, পাছুয়া খাল, দক্ষিণ কাটা খাল, চটা খাল, কুরালিয়া খাল এবং দক্ষিণ মরখুইঞ্জা খাল।
হাট-বাজার
মগধরা ইউনিয়নের উল্লেখযোগ্য হাট/বাজারগুলো হল গুপ্তছড়া বাজার, জনতা মার্কেট, নন্দীর হাট, নোয়া হাট, পেলিশ্যার বাজার, বাংলা বাজার (প্রকাশ চৌল্ল্যার হাট) এবং ষোলশহর বাজার।
কুর্বাই রাজ্য
কুর্বাই রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী কুর্বাই শহরটি বর্তমানে মধ্যপ্রদেশ রাজ্যে বিদিশা জেলায় অবস্থিত। মহম্মদ দিলের খান ১৭১৫ খ্রিস্টাব্দে এই শহরটির পত্তন ঘটান৷ রাজ্যটি ৩৬৮ বর্গ কিলোমিটার ক্ষেত্রফল জুড়ে বিস্তৃত ছিলো এবং ১৮৯২ খ্রিস্টাব্দে এটির মোট জনসংখ্যা ছিলো ৩০,৬৩১ জন৷
ইতিহাস
মোগল সৈন্যবাহিনীর এক আফগান যোদ্ধা মহম্মদ দিলের খান ১৭১৩ খ্রিস্টাব্দে কুর্বাই রাজ্য প্রতিষ্ঠা করেন৷ এই রাজ্যের শাসকরা ছিলেন পার্শ্ববর্তী বসোদা ও মহম্মদগড় রাজ্যের শাসকদের মতোই মধ্যপ্রদেশের পাঠান জাতির প্রতিনিধি৷ তিনি ছিলেন ভোপাল রাজ্যের সমসাময়িক নবাব দোস্ত মহম্মদ খানের ভাই৷ খ্রিস্টীয় অষ্টাদশ শতাব্দীর তিনের দশকে রাজ্যটি মারাঠা সাম্রাজ্যের অন্তর্ভুক্ত হয়৷ চারের দশকে এটি মারাঠা পেশোয়াদের সরাসরি অধীনস্থ হয়৷ ১৭৬১ খ্রিস্টাব্দে এই রাজ্যের নবাব ইজ্জত খান পানিপথের তৃতীয় যুদ্ধে মারাঠাদের সাহায্য করেন৷ পরে ১৮১৮ খ্রিস্টাব্দে তৃতীয় ইঙ্গ-মারাঠা যুদ্ধে ব্রিটিশরা জয় লাভ করলে এটি ব্রিটিশ করদ রাজ্যে পরিণত হয়৷
১৯৪৭ খ্রিস্টাব্দে ভারতের স্বাধীনতা লাভের পর এই কুর্বাই রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
নবাব
কুর্বাই দেশীয় রাজ্যের শাসকগণ নবাব উপাধিতে ভূষিত হতেন৷
মীনা কানোয়ার
মীনা কানোয়ার হলেন একজন ভারতীয় রাজনীতিবিদ যিনি রাজস্থানের যোধপুর জেলার শেরগড় বিধানসভা কেন্দ্র থেকে নির্বাচিত সদস্য এবং কংগ্রেস পার্টির সদস্য।
রাজনৈতিক পেশা
মীনা কানওয়ার ২০১৮ সালের রাজস্থান বিধানসভা নির্বাচনে যোধপুর জেলার শেরগড় বিধানসভা কেন্দ্র থেকে প্রতিদ্বন্দ্বিতা করেছিলেন, যেখানে তিনি ৯৯,৯১৬ ভোট পেয়ে জিতেছিলেন।
সুমিত গোদারা
সুমিত গোদারা হলেন একজন ভারতীয় রাজনীতিবিদ এবং ভারতীয় জনতা পার্টির প্রতিনিধিত্বকারী লুঙ্করানসার (রাজস্থান বিধানসভা কেন্দ্র) থেকে রাজস্থানের ১৫তম বিধানসভার নির্বাচিত সদস্য।
মল্লিকা ছাব্বা
প্রথম জীবন এবং ক্যারিয়ার
মল্লিকা হিমালয় পর্বতমালার তলদেশে একটি উপত্যকায় উত্তর ভারতে অবস্থিত দেরাদুন শহরে বেড়ে ওঠেন। একজন দক্ষ শিল্পী হওয়ার উচ্চাশা নিয়ে তিনি খুব অল্প বয়স থেকেই আঁকা শুরু করেছিলেন। মল্লিকা চন্ডীগড়ের সরকারী কলেজ অব ফাইন আর্টে পড়েন যেখানে তিনি একজন ভাস্কর হিসাবে বিশেষীকরণ করেছিলেন। তিনি স্নাতকোত্তর স্নাতক ডিগ্রি নিয়ে কলেজটি শেষ করেন এবং তার পরে তিনি ইন্ডিয়ান ন্যাশনাল ট্রাস্ট ফর আর্ট অ্যান্ড কালচারাল হেরিটেজে (ইনট্যাক) যোগদানের জন্য নয়াদিল্লিতে চলে আসেন। অষ্টাদশ শতাব্দী থেকে তৈল চিত্রের কাজ করার সময় মল্লিকা শিল্প পুনরুদ্ধার শিখলেন। তিনি আঁকতে অবিরত এবং চ্যারিটি গ্রুপ চাইল্ড হেল্থ অ্যান্ড ওয়েলফেয়ার ফাউন্ডেশনের জন্য তার প্রথম একক প্রদর্শনী করেছিলেন।
ছাব্বা "বলিউড আর্ট প্রজেক্ট" গোষ্ঠীতে অবদান রেখেছিলেন যারা মুম্বইয়ের দেয়ালকে রঙিন শিল্পকর্মে রূপান্তরিত করে চলেছে। তিনি দ্য ডিভাইন গোট শিরোনামের বলিউড চলচ্চিত্র বাকরার জন্য একচেটিয়া চিত্রকর্মও করেছেন।
চানকু মাহাতো
চানকু মাহাতো (৯ ফ্রেবুয়ারী ১৮১৬ — ১৫ মে ১৮৫৬) একজন কুড়মি সম্প্রদায়ের ব্রিটিশ বিরোধী মুক্তিযোদ্ধা যিনি শহীদ হয়েছিলেন।  ইংরেজদের বিরুদ্ধে বিদ্রোহ ঘোষণা করেন, যা ইতিহাসের পাতায় সাঁওতাল বিদ্রোহ বা সাঁওতাল হুল নামেও পরিচিত। তাকে গ্রেপ্তার করার পর প্রকাশ্যে ফাঁসি দেওয়া হয় ১৫ মে ১৮৫৬ সালে।
জীবনী
বর্তমান ঝাড়খণ্ডের গোণ্ডা জেলার অন্তর্গত রাঙ্গামাটিয়া গ্রামে এক  কুড়মি সম্প্রদায়ের মধ্যে জন্মগ্রহণ করেছিলেন বীর বাহাদুর চানকু মাহাতো। তার পিতার নাম ছিল কারু মাহাতো।
তিনি ছিলেন কুড়মি দের চিরাচরিত প্রসাশনিক কাঠামোর 'পরগনায়েত' অর্থাৎ পরগণা প্রধান। তিনি দেখেছিলেন কীভাবে ভূমিপুত্রদের জল জঙ্গল জমিন ইংরেজদের সহায়তায় 'দিকু' দের হাতে চলে যাচ্ছে। কীভাবে বিদেশি জুটি অত্যাচার চালাচ্ছে ভূমিপুত্রদের উপর। আওয়াজ তুললেন এর বিরুদ্ধে। তার বলিষ্ঠ ব্যাক্তিত্বকে ভরসা করে এগিয়ে এলো সমস্ত ভূমিপুত্ররা। একই সময় রাজমহল পাহাড় এলাকাতে সিধু কানু র নেতৃত্বে সাঁওতাল বিদ্রোহে র শুরু হয়ে গেছে। চানকু মাহাতো সিধু কানু কে মূল নেতা হিসাবে মেনে নিয়ে সাঁওতাল বিদ্রোহের সাথে যুক্ত করলেন তাঁর আন্দোলনকে। গতি পেলো আন্দোলন। দিকু মহাজন ও ইংরেজ অফিসাররা শিকার হতে লাগলো তাঁর তীরের। এটি সাঁওতাল বিদ্রোহে র সময়কার একটি লোকগীতি। এখানে সাঁওতাল বিদ্রোহে র নেতাদের নাম বলা আছে। তাদেরই একজন হলেন চানকু মাহাতো। "... সিধু কানু খুড়খুড়ির উপরে, চাঁদ ভৈরব লাহারে লাহারে, চানকু মাহাতো, রামা গোপ লাহারে লাহারে, ছাল্লু জলহা লাহারে লাহারে।"
পেট কাটি নিঁহি দেবঁ খাজনা। ''
আন্দোলন যখন চরম শিখরে, সেই সময় গোড্ডা জেলার সোনার চকে এক বিশাল সভার আয়োজন করা হয়। সভাতে চানকু মাহাতো, রাজবীর সিং সহ অন্যান্য নেতারা উপস্থিত ছিল। এই সমাবেশের খবর গোড্ডার নায়েব 'প্রতাপ নারায়ন' ইংরেজদের দিয়ে দেয়। বিশাল ইংরেজ বাহিনী সভাস্থল ঘিরে গুলি চালাতে থাকে। সাথে সাথেই রাজবীর সিং সহ বহু আন্দোলনকারী গুলিবিদ্ধ হয়ে মারা যান। সেই অবস্থাতেও চানকু মাহাতো সহ অন্যান্য আন্দোলনকারীরা গুলির পাল্টা জবাব তীরের মাধ্যমে দিতে থাকে এবং নায়েব প্রতাপ নারায়নকে হত্যা করেন।
কিন্তু ধরা পড়ে যান এই বীর যোদ্ধা। ইংরেজ শাসক ১৫ ই মে ১৮৫৬ সালে জনসমক্ষে চানকু মাহাতোকে ফাঁসিতে ঝুলিয়ে দেয়।
রামহেত সিংহ যাদব
রামহেত সিংহ যাদব একজন ভারতীয় জনতা পার্টির রাজনীতিবিদ এবং রাজস্থান বিধানসভায় রাজস্থান কিষানগড় বাস বিধানসভা কেন্দ্রের প্রতিনিধিত্ব করা একজন সদস্য।
অমরওয়ারা
অমরওয়ারা (Amarwara) ভারতের মধ্য প্রদেশ রাজ্যের ছিন্দওয়ারা জেলার একটি নগর পঞ্চায়েত-শাসিত শহর।
জনসংখ্যার উপাত্ত
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে অমরওয়ারা এর সাক্ষরতার হার বেশি।
লেহরি জেলা
লেহরি জেলা পাকিস্তানের বেলুচিস্তান প্রদেশের ৩১তম জেলা ছিল। সিবি ও কচি জেলার অংশ হিসেবে জেলাটি ২০১৩ সালের মে মাসে গঠন করা হয়েছিল। অধিকাংশ লোকজন ডোমকি, সিয়াল ও জামোট উপজাতি থেকে এই জেলায় বসবাস করে থাকেন। ২০১৮ সালের জানুয়ারিতে; বেলুচিস্তানের মন্ত্রিপরিষদ লেহরি জেলাকে অপসারণের সিদ্ধান্ত গ্রহণ করে সিবি জেলাতে সংযুক্ত করা হবে বলে ঘোষণা করে।.
অমরওয়ারা
জনসংখ্যার উপাত্ত
এই শহরের জনসংখ্যার ১৫% হল ৬ বছর বা তার কম বয়সী।
লেহরি জেলা
লেহরি জেলা নিম্নলিখিত তহসিল নিয়ে গঠিত হয়েছিল:
বিদর্ভ এক্সপ্রেস
১২১০৫ এবং ১২১০৬ বিদর্ভ এক্সপ্রেস হলো ভারতীয় রেলওয়ের একটি অন্যতম সুপার ফাস্ট এক্সপ্রেস ট্রেন যেটা মুম্বাই সি এস টি থেকে মহারাষ্ট্রর গোনদিয়া অবধি চলাচল করে। এই ট্রেনটি প্রতিদিন চলাচল করে। এই ট্রেনটি ১২১০৫ ট্রেন নম্বর হিসাবে মুম্বাই সি এস টি থেকে গোনদিয়া অবধি যায় এবং ১২১০৬ ট্রেন নম্বর হয়ে গোনদিয়া থেকে মুম্বাই সি এস টি অবধি যাতায়াত করে।
কোচ
বিদর্ভ এক্সপ্রেস এ ১টি এসি ফার্স্ট ক্লাস কামরার সাথে এসি ২ টায়ার কামরা (এইচ এ ১), ২টি এসি ২ টায়ার কামরা, ১ টি এসি ২ এর সাথে এসি ৩ টায়ার কামরা (এ বি ১), ১০টি স্লিপার ক্লাস এবং ৪ টি সাধারণ অসংরক্ষিত কামরা আছে। অন্যান্য ট্রেন সেবার মতন ভারতীয় রেলের সঙ্গে গতানুগতিক চুক্তি হিসাবে চাহিদা অনুযায়ী এই ট্রেনটিতেও কামরা বাড়ানো বা কমানো হয়।
সেবা
বিদর্ভ এক্সপ্রেস প্রাথমিক ভাবে মুম্বাই সি এস টি থেকে নাগপুর অবধি চলাচল করত এবং পরবর্তী কালে এটির যাত্রাপথ গোনদিয়া অবধি বাড়ানো হয়। এটি দৈনিক চলাচল করা একটি ট্রেন যেটা ১২১০৫ বিদর্ভ এক্সপ্রেস হয়ে মুম্বাই সি এস টি থেকে গোনদিয়া অবধি ৯৬৭ কিমি দুরত্ব ১৬ ঘণ্টায় পূরণ করে এবং ১২১০৬ বিদর্ভ এক্সপ্রেস হয়ে গোনদিয়া থেকে মুম্বাই সি এস টি অবধি একই দুরত্ব ১৬ ঘণ্টা ৫ মিনিট সময়ে পূরণ করে। এটি উভয় দিকেই গড়ে ৬০.৪৪ কিমি প্রতি ঘণ্টার বেগে চলাচল করে।
ভ্রমণ বর্তনী
দ্বৈত আকর্ষণ ক্ষমতা যুক্ত ডাব্লিউ সি এ এম ৩ ইঞ্জিন এই ট্রেন টিকে মুম্বাই সি এস টি থেকে ইগত্পুরি রেলওয়ে স্টেশন অবধি নিয়ে যায় যার পর ভুসাবল ডাব্লিউ এ পি ৪ ইঞ্জিন বাকি যাত্রাপথ অতিক্রম করায়। কল্যাণ এবং ইগত্পুরির মাঝে এই ট্রেনটিতে ব্যাংকার ইঞ্জিন লাগানো হয়।
সাধারণ তথ্য
এই ট্রেনটির নামকরণ বিদর্ভ এক্সপ্রেস করা হযেছিল কারণ প্রথমে ট্রেনটি নাগপুর অবধি যেত যেটা মহারাষ্ট্রর বিদর্ভ অঞ্চলের মধ্যে অবস্থিত। যদিও আনুষ্ঠানিক ভাবে রেলওয়ে সময় সূচী বলে যে ইগত্পুরি স্টেশন এ এই ট্রেনটি ৫ এবং ১ মিনিটের জন্য দাড়াবে কিন্তু আসলে এটি ১৫ মিনিটের কাছাকাছি দাড়ায় কারণ ইগত্পুরিতে এই ট্রেনটির ইঞ্জিন বদল হয়। এটা ১২১০৫ বিদর্ভ এক্সপ্রেস হিসাবে চলচল করার সময় থানে স্টেশন এ দাড়ায় না।
সময় সূচী
১২১০৫ বিদর্ভ এক্সপ্রেস প্রতিদিন সন্ধা ৭টা বেজে ১০ মিনিটে মুম্বাই সি এস টি থেকে ছেড়ে গোনদিয়াতে পরের দিন সকাল ১১টা বেজে ১০ মিনিটে গিয়ে পৌছায়। ফেরার সময় ১২১০৬ বিদর্ভ এক্সপ্রেস প্রতিদিন গোনদিয়া থেকে দুপুর ২টো বেজে ৫৫ মিনিটে ছারে এবং পরের দিন সকাল ৭টার সময় মুম্বাই সি এস টি স্টেশন এ এসে পৌছায়।
নোডাল অ্যানালাইসিস
framed| [[কার্শফের সূত্র‎|কার্শফের বিদ্যুৎ সংক্রান্ত সূত্র নোডাল অ্যানালাইসিসের মূল ভিত্তি]] বৈদ্যুতিক বর্তনীর বিশ্লেষণে আমরা নোডাল অ্যানালাইসিস, নোডাল ভোল্টেজ অ্যানালাইসিস বা ব্রাঞ্চ কারেন্ট মেথড ব্যবহার করি একটি বৈদ্যুতিক বর্তনীতে ২টি নোডের মাঝের বিভব পার্থক্য নির্ণয় করার জন্য ।
কার্শফের সূত্র‎ ব্যবহার করে যে কেউ একটি বর্তনী বিশ্লেষণ করতে পারে কারসোফের বিদ্যুৎ সংক্রান্ত সূত্র ব্যবহার করে অথবা মেশ বিশ্লেষণের মাধ্যমে যেখানে আমরা কারসোফের বিভব সংক্রান্ত সূত্র ব্যবহার করব। নোডাল বিশ্লেষণে আমরা প্রতিটি নোডের জন্য একটি করে সমীকরণ বের করব যেখানে প্রতিটি শাখার বিদ্যুতের যোগের মান শুন্য হবে যা ঐ নোডের দিক থেকে আসছে। শাখার বিদ্যুতে সমীকরণ আসলে লেখা হবে বর্তনীর নোড বিভবের মাধ্যমে।একটি রোধের জন্য Iশাখা = Vশাখা * G, যেখানে G (=1/R) হলো রোধের অ্যাডমিটেন্স।
সাধারণ ঘটনা
thumb|right|280px|সাধারণ উদাহরণ বৈদ্যুতিক বর্তনীর সাথে একটি অজানা বিভব V1 শুধু মাত্র একটি অজানা ভোল্টেজ হলো V1। এখানে তিনটি সংযোগ থাকে নোডের সাথে এবং তিনটি বিদ্যুৎ থাকে । বিদ্যুতের দিকটকে ধরা হয় নোডের বাইরের দিকে।
কারশোফের বিদ্যুতের সূত্র থেকে আমরা পাইঃ
এই সমীকরণটার সমাধান করা যাবে V1-এর সাপেক্ষে:
সবশেষে অজানা বিভবটার সমাধান করা যাবে অনেক গাণিতিক মানকে প্রতীকে বসিয়ে।অকাজা বিদ্যুতের মান সহজেই জানা যাবে সব বিভবের মান জানার পরে।
সুপারনোড
thumb|right|182px|In this circuit, VA হলো ২টি অজানা বিভবের মাঝে এবং এটা একটি সুপারনোড এই বর্তনীতে, আমাদের প্রাথমিকভাবে ২টি অজানা বিভব থাকবে, V1 এবং V2 V3-এ বিভব ইতোমধ্যে জানা আছে যা হলো VB কারণ বিভব উৎসে অন্য ২টি প্রান্তে ভূমির মতো বিভব থাকে। বিভব উৎস VA দিয়ে প্রবাহিত বিদ্যুৎ সরাসরি নির্ণয় করা যায় না।তাই আমরা V1 বা V2-এর জন্য কোন বিদ্যুৎ সমীকরণ নির্ণয় করতে পারি না।যাইহোক, আমরা জানি যে মোট বিদ্যুৎ এই দুইটা নোডের শূণ্য। এই ২টি নোডের সমাবেশকে সুপারনোড কৌশল বলা হয়ে থাকে এবং একটা অতিরিক্ত সমীকরণ দরকার হয়: V1 = V2 + VA
এই বর্তনীর জন্য পূর্ণাঙ্গ সমীকরণের সেট নিম্নে দেওয়া হলো:
প্রতিস্থাপন করে V1কে প্রথম সমীকরণে এবং V2-এর সাপেক্ষে এর সমাধান করে আমরা পাই:
ডেভিড স্টোরি
ডেভিড ম্যালকম স্টোরি (ইংরেজি: David Malcolm Storey; জন্ম: ১৩ জুলাই, ১৯৩৩) হলেন একজন ব্রিটিশ ঔপন্যাসিক, নাট্যকার ও চিত্রনাট্যকার। এছাড়া তিনি একজন প্রাক্তন রাগবি খেলোয়াড়। তিনি ১৯৭৬ সালে সেভিলা উপন্যাসের জন্য ম্যান বুকার পুরস্কার লাভ করেন।
প্রাথমিক জীবন
স্টোরি ১৯৩৩ সালের ১৩ জুলাই ইয়র্কশায়ারেরর ওয়েকফিল্ডে জন্মগ্রহণ করেন। তার পিতা ছিলেন ইয়র্কশায়ারের এক খনির কর্মী। তিনি ওয়েকফিল্ডের কিউইজিএস পড়াশুনা করেন। পরে তিনি স্লেড স্কুল অফ ফাইন আর্ট-এ ভর্তি হন এবং সেখানকার খরচ চালানোর জন্য লিডস রাইনোস দলে রাগবি খেলতেন।
সাহিত্যজীবন
১৯৬০ সালে স্টোরি তার প্রথম উপন্যাস দিস স্পোর্টিং লাইফ উপন্যাস রচনা করেন। এই উপন্যাসের জন্য তিনি ১৯৬০ সালে ম্যাকমিলান ফিকশন পুরস্কার লাভ করেন। তার রচিত দ্বিতীয় উপন্যাস হল ফাইট ইনটু ক্যামডেন। বইটি ১৯৬১ সালে জন লেওয়েলিন রাইস পুরস্কার লাভ করে। তার তৃতীয় উপন্যাস র‍্যাডক্লিফ। এই উপন্যাসের জন্য তিনি ১৯৬৩ সালে সমারসেট মম পুরস্কার লাভ করেন। পাসমোর (১৯৭২) উপন্যাসের জন্য তিনি জিওফ্রে ফেবার স্মারক পুরস্কার অর্জন করেন। তার সবচেয়ে উল্লেখযোগ্য উপন্যাস হল সেভিলা (১৯৭৬)। এই উপন্যাসের জন্য তিনি ১৯৭৬ সালে ম্যান বুকার পুরস্কার লাভ করেন। দীর্ঘ বিরতির পর ১৯৯৮ সালে অ্যা সিরিয়াস ম্যান এবং ২০০২ সালে অ্যাজ ইট হ্যাপেন্‌ড উপন্যাস প্রকাশিত হয়। তার সর্বশেষ উপন্যাস থিন আইস স্কেটার ২০০৪ সালে প্রকাশিত হয়।
তার প্রথম নাটক দ্য রেস্টোরেশন অফ আরনল্ড মিডলটন ১৯৬৭ সালে প্রকাশিত হয়। এই নাটকের জন্য তিনি সবচেয়ে সম্ভাবনাময় নাট্যকার হিসেবে ইভেনিং স্ট্যান্ডার্ড পুরস্কার লাভ করেন। তার দ্য কনট্রাক্টর (১৯৬৯), নাটক(১৯৭০) ও দ্য চেঞ্জিং রুম (১৯৭২) নাটক তিনটি বছরের সেরা নাটক হিসেবে নিউ ইয়র্ক ক্রিটিক পুরস্কার লাভ করে। আর্লি ডেজ (১৯৮০), দ্য মার্চ অফ রাশিয়া (১৯৮৯) ও স্টেজেস (১৯৯২) নাটকগুলো রয়্যাল ন্যাশনাল থিয়েটার-এ প্রথম মঞ্চন্থ করা হয়।
চলচ্চিত্র জীবন
স্টোরি তার প্রথম উপন্যাস অবলম্বনে নির্মিত দিস স্পোর্টিং লাইফ (১৯৬৩) চলচ্চিত্রের চিত্রনাট্য রচনা করেন এবং রাগবি খেলোয়াড় চরিত্রে অভিনয় করেন। ছবিটি পরিচালনা করেছেন লিন্ডসে এন্ডারসন। এই চলচ্চিত্র দিয়ে তিনি লিন্ডসের সাথে দীর্ঘ চলচ্চিত্র কর্মজীবনে জড়িয়ে পড়েন। পরবর্তীতে স্টোরির ইন সেলিব্রেশন নাটক ও তার চিত্রনাট্য অবলম্বনে এন্ডারসন নির্মিত চলচ্চিত্রটি ১৯৭৫ সালে আমেরিকান ফিল্ম থিয়েটার ধারাবাহিকের অংশ হিসেবে মুক্তি পেয়েছিল। তার উপন্যাস ও চিত্রনাট্য অবলম্বনে হোম (১৯৭২) ও আর্লি ডেজ (১৯৮১) টেলিভিশন চলচ্চিত্র নির্মিত হয়েছিল।
পারিবারিক জীবন
স্টোরি ১৯৫৬ সালে বারবারা হ্যামিলটনের সাথে বিবাহবন্ধনে আবদ্ধ হন। এই দম্পতির দুই পুত্র ও দুই কন্যা, হেলেন স্টোরি ও কেট স্টোরি।
মামান সিংহ যাদব
মামান সিংহ যাদব একজন ভারতীয় জনতা পার্টির রাজনীতিবিদ এবং রাজস্থান বিধানসভায় রাজস্থান তিজারা বিধানসভা কেন্দ্রের প্রতিনিধিত্ব করা একজন সদস্য।
ইমাম হুসাইন মসজিদ
ইমাম হুসাইন মসজিদ বলতে বোঝানো হতে পারে;
সিদ্দিকা ফাতিমা জাহরা মসজিদ
সিদ্দিকা ফাতিমা জাহরা মসজিদ কুয়েত আন্তর্জাতিক বিমানবন্দরে আব্দুল্লাহ মুবারকের কাছাকাছি অবস্থিত একটি মসজিদ।
ঘরে ও বাইরে
ঘরে ও বাইরে হলো ২০১৮ সালে মুক্তি প্রাপ্ত, মৈনাক ভৌমিক পরিচালিত এবং কোয়েল মল্লিক ও যীশু সেনগুপ্ত অভিনীত একটি বাংলা ছবি। ছবিটি পরিচালনা করে মৈনাক ভৌমিক। ছবিটি ৩০ মার্চ ২০১৮ সালে প্রেক্ষাগৃহে মুক্তি পায়।
কাহিনি
চলচ্চিত্রটি আধুনিক প্রেম, আবেগ এবং বিচ্ছিন্নতাকে ঘিরে আবর্তিত হয়। অমিত ও লাবণ্য শৈশবের বন্ধু। বছরখানেক পরে, অমিত সংগীতের পশ্চাদনুসরণ করতে মুম্বাইয়ের কর্পোরেট চাকরি ছেড়ে কলকাতায় ফিরে আসেন। অমিত লাবণ্যর প্রতি তার ভালবাসার বিষয় উপলব্ধি করেছেন তবে সে তা স্বীকার করতে নারাজ। অন্যদিকে, এক এনআরআই ব্যক্তির সাথে বিবাহ বন্ধনে অবদ্ধ হওয়ার জন্য লাবণ্যকে তাঁর বাবা-মা অত্যন্ত চাপ দিতে থাকে। লাবণ্য এই বিবাহে রাজি হলে অমিতের হৃদয়ভঙ্গ হয়।
মেঘনাদবধ রহস্য
মেঘনাদবধ রহস্য একটি বাংলা রহস্য চলচ্চিত্র যার পরিচালক হলেন অনীক দত্ত। ২০১৭ সালের এই চলচ্চিত্রটি অনীক দত্তের তৃতীয় ছবি। এটির সংগীত পরিচালক দেবজ্যোতি মিশ্র। মাইকেল মধুসূদন দত্তে র মেঘনাদবধ কাব্যে র নামানুসারে এই ছবিটির নামকরণ হয়েছে।
কাহিনী
পরিচালক কুনাল সেনের প্রথম ছবিতে জাতীয় পুরস্কার পান ছবির এক অভিনেত্রী। সেই সূত্র ধরে অভিনেত্রী ও পরিচালকের পরিচয় হয়। এরপর অভিনেত্রীর স্বামী প্রফেসর অসিমাভ বোস রহস্যজনক ভাবে নিখোঁজ হয়ে যান। পরিচালককে সন্দেহ করা হয়।
অক্টোপুসি
অক্টোপুসি (Octopussy) হল একটি ব্রিটিশগুপ্তচরবৃত্তিক চলচ্চিত্র এবং ইওন প্রোডাকশন দ্বারা নির্মিত জেমস বন্ড সিরিজের ১৩তম চলচ্চিত্র যেটি ১৯৮৩ সালে মুক্তি পায়। এটি ছিল রজার ম্যুর অভিনীত ষষ্ঠ জেমস বন্ড চলচ্চিত্র। এটি পরিচালনা করেছিলেন জন গ্লেন এবং চিত্রনাট্য লিখেছেন জর্জ ম্যাকডোনাল্ড ফ্রেজার, রিচার্ড মাইবম, মাইকেল জি উইলসন। অক্টোপুসিতে, বন্ডকে একটি মেগালোম্যানিয়াকাল সোভিয়েত জেনারেল অনুসরণ করার দায়িত্ব দেওয়া হয়, যিনি ক্রেমলিন আর্ট রিপোজিটরি থেকে গহনা এবং শিল্প বস্তু চুরি করছেন। এর ফলে বন্ড একজন ধনী নির্বাসিত আফগান রাজপুত্র কামাল খান এবং তার সহযোগী অক্টোপুসি এবং পারমাণবিক অস্ত্র ব্যবহার করে পশ্চিম ইউরোপে নিরস্ত্রীকরণে বাধ্য করার চক্রান্তের সন্ধান পাওয়া যায়।
কাহিনী সংক্ষেপ
পূর্ব বার্লিনে ছুরি নিক্ষেপকারী যমজ ঘাতক মিসকা এবং গ্রিশকা পালিয়ে যাওয়ার পর, মারাত্মকভাবে আহত ব্রিটিশ এজেন্ট ০০৯, সার্কাস ক্লাউনের পোশাক পরে এবং একটি নকল ফ্যাবার্গ ডিম বহন করে, ব্রিটিশ রাষ্ট্রদূতের বাসভবনে বিধ্বস্ত হয় এবং মারা যায়। এমআই৬ অবিলম্বে সোভিয়েত সম্পৃক্ততা সন্দেহ করে এবং, আসল ফ্যাবার্গে ডিমটি লন্ডনে নিলামে তোলার পর, বিক্রেতাকে শনাক্ত করতে জেমস বন্ডকে পাঠায়। নিলামে, বন্ড আসল ডিমের জন্য নকল ডিম অদলবদল করে এবং পরবর্তীতে কামাল খান নামে একজন নির্বাসিত আফগান রাজপুত্রের সাথে একটি বিডিং যুদ্ধে লিপ্ত হয়, খানকে নকলের জন্য £৫০০০০০ দিতে বাধ্য করে। বন্ড খানকে ভারতে তার প্রাসাদে অনুসরণ করে। বন্ড খানের লোডেড ডাইস ব্যবহার করে ব্যাকগ্যামন খেলায় খানকে পরাজিত করে। বন্ড এবং তার এমআই৬ যোগাযোগ, বিজয়, খানের দেহরক্ষী গোবিন্দ থেকে পালিয়ে যান। পরে খানের সহযোগী মাগদা বন্ডকে প্রলুব্ধ করে। বন্ড ম্যাগডাকে আসল ফ্যাবার্গে ডিম চুরি করার অনুমতি দেয়, যেটি কিউ-এর শোনা এবং ট্র্যাকিং ডিভাইসের সাথে লাগানো। গোবিন্দ বন্ডকে অজ্ঞান করে খানের প্রাসাদে নিয়ে যায়। বন্ড পালিয়ে যাওয়ার পর, তিনি বাগ শোনেন এবং আবিষ্কার করেন যে খান পশ্চিম ইউরোপে সোভিয়েত আধিপত্য বিস্তারের জন্য সোভিয়েত জেনারেল অরলভের সাথে কাজ করে।
বন্ড উদয়পুরের একটি ভাসমান প্রাসাদে অনুপ্রবেশ করে এবং এর মালিক, অক্টোপুসির সাথে দেখা করে, একজন ধনী ব্যবসায়ী, চোরাকারবারী এবং খানের সহযোগী। তিনি অক্টোপাস কাল্টেরও নেতৃত্ব দেন, যার মধ্যে মাগদা সদস্য। বন্ডের সাথে অক্টোপাসির একটি ব্যক্তিগত সম্পর্ক রয়েছে: তার বাবা হলেন প্রয়াত মেজর ডেক্সটার-স্মিথ, যাকে বন্ড রাষ্ট্রদ্রোহের অভিযোগে গ্রেপ্তার করেছিল। অক্টোপসি মেজরকে বিচারের মুখোমুখি করার পরিবর্তে আত্মহত্যা করার অনুমতি দেওয়ার জন্য বন্ডকে ধন্যবাদ জানায় এবং বন্ডকে তার অতিথি হতে আমন্ত্রণ জানায়। এর আগে খানের প্রাসাদে এবং পরে অক্টোপাসির প্রাসাদে, বন্ড আবিষ্কার করেন যে অরলভ খানকে অমূল্য সোভিয়েত ধন-সম্পদ সরবরাহ করছেন, সেগুলিকে প্রতিস্থাপন করেছেন যখন খান অক্টোপাসির সার্কাস ট্রুপের মাধ্যমে পশ্চিমে আসল বস্তু পাচার করছেন। অরলভ পূর্ব জার্মানির কার্ল-মার্কস-স্ট্যাড্টে বা কেমনিটজে খানের সাথে দেখা করার পরিকল্পনা করছেন, যেখানে সার্কাস অনুষ্ঠানের কথা রয়েছে। খানের ঘাতকরা বন্ডকে হত্যা করার জন্য প্রাসাদে প্রবেশ করে, কিন্তু বন্ড এবং অক্টোপসি তাদের বাধা দেয়। বন্ড কিউ থেকে জানতে পারে যে ঘাতকরা বিজয়কে হত্যা করেছে।
পূর্ব জার্মানিতে ভ্রমণ করে, বন্ড সার্কাসে অনুপ্রবেশ করে এবং আবিষ্কার করে যে অরলভ সোভিয়েত কোষাগারগুলিকে একটি পারমাণবিক ওয়ারহেড দিয়ে প্রতিস্থাপিত করেছে, যা পশ্চিম জার্মানিতে মার্কিন বিমান বাহিনীর একটি ঘাঁটিতে সার্কাসের পারফরম্যান্সের সময় বিস্ফোরণের জন্য প্রাথমিকভাবে তৈরি হয়েছিল। এই বিস্ফোরণটি ইউরোপকে একতরফা নিরস্ত্রীকরণের চেষ্টা করতে বাধ্য করবে এই বিশ্বাসে যে বোমাটি মার্কিন যুক্তরাষ্ট্রের ছিল এবং দুর্ঘটনাক্রমে বিমান ঘাঁটিতে বিস্ফোরিত হয়েছিল, অরক্ষিত সীমান্তগুলি সোভিয়েত আক্রমণের জন্য উন্মুক্ত রেখেছিল। বন্ড অরলভের গাড়ি নিয়ে যায়, রেলপথ ধরে চালায় এবং চলন্ত সার্কাস ট্রেনে চড়ে। অরলভ তাড়া দেয়, কিন্তু একটি চেকপয়েন্টে ভিড় করার চেষ্টা করার পর সীমান্তরক্ষীদের হাতে নিহত হয়। বন্ড মিসকা এবং গ্রিসকাকে হত্যা করে এবং ট্রেন থেকে পড়ে যাওয়ার পরে, একটি গাড়িকে এয়ারবেসে যাওয়ার জন্য কমান্ডার করে। বন্ড ঘাঁটিতে প্রবেশ করে এবং পশ্চিম জার্মান পুলিশকে এড়াতে নিজেকে একজন ক্লাউন হিসেবে ছদ্মবেশ ধারণ করে। তিনি অক্টোপসিকে বোঝান যে খান তার সাথে বিশ্বাসঘাতকতা করেছেন এবং বুঝতে পেরেছেন যে তাকে প্রতারিত করা হয়েছে, সে বন্ডকে ওয়ারহেড নিষ্ক্রিয় করতে সহায়তা করে।
কিছু সময় পরে, পরিকল্পনা বানচাল করে, খান তার প্রাসাদে ফিরে আসেন এবং পালানোর প্রস্তুতি নেন। বন্ড এবং অক্টোপসিও আলাদাভাবে ভারতে ফিরে আসে। বন্ড খানের প্রাসাদে পৌঁছে ঠিক যখন অক্টোপসি এবং তার সৈন্যরা মাঠে আক্রমণ শুরু করে। অক্টোপসি খানকে হত্যা করার চেষ্টা করে, কিন্তু গোবিন্দের হাতে ধরা পড়ে। ম্যাগদার নেতৃত্বে অক্টোপাসির দল যখন খানের রক্ষীদেরকে পরাস্ত করে, খান এবং গোবিন্দ প্রাসাদ ত্যাগ করে, অক্টোপসিকে জিম্মি করে। যখন তারা তাদের বিমানে পালানোর চেষ্টা করে, বন্ড ফিউজলেজকে আঁকড়ে ধরে এবং একটি ইঞ্জিন এবং লিফট প্যানেল নিষ্ক্রিয় করে। বন্ডের সাথে লড়াই করে, গোবিন্দ তার মৃত্যুতে প্লেনের ছাদ থেকে পড়ে যায়, এবং খান প্রাণঘাতীভাবে একটি পাহাড়ে বিধ্বস্ত হওয়ার কয়েক সেকেন্ড আগে বন্ড এবং অক্টোপসি প্লেন থেকে ঝাঁপ দেন কাছাকাছি একটি পাহাড়ে। প্রতিরক্ষা মন্ত্রী এবং জেনারেল গোগোল গহনা পরিবহনের বিষয়ে আলোচনা করার সময়, বন্ড ভারতে তার ব্যক্তিগত ইয়টে অক্টোপাসির সাথে সুস্থ হয়ে ওঠে।
তথ্যসূত্র
<references group="" responsive="1">
সিউডোফেড্রিন
সিউডোফেড্রিন এলকালয়েড (উপক্ষার) এফেড্রিনের একটি রাসায়নিক জাতক। এফেড্রিন এলকালয়েডকে হাইড্রোক্লোরিক এসিডের সাথে বিক্রিয়া করলে সিউডোফেড্রিন তৈরী হয়। এক কেজি সিউডোফেড্রিনের মূল্য ৬৭ ডলার।
ব্যবহার
সর্দি-কাশির ওষুধ তৈরির উপাদান সিউডোফেড্রিন ব্যবহৃত হয়। ফুসফুস, কান-গলার প্রদাহ, সর্দি-কাশি, শ্বাসকষ্ট ও অ্যালার্জি উপশমের ওষুধে সিউডোফেড্রিন ব্যবহার করা হয়। বাংলাদেশের বাজারে বিভিন্ন কোম্পানির ১৫-২০টি ব্র্যান্ড ট্যাবলেট ও সিরাপ পাওয়া যায়। বাংলাদেশ ওষুধ তৈরির জন্য বৈধভাবে ব্রাজিল, ইতালি, ভারত, চীন ও সিঙ্গাপুর থেকে সিউডোফেড্রিন আমদানি করে। আমদানি করা সিউডোফেড্রিন দিয়ে আট ধরনের ওষুধ প্রস্তুত করে স্থানীয় ওষুধ কোম্পানি।
অপব্যবহার
সিউডোফেড্রিন এর সঙ্গে ক্যাফেইন মিশিয়ে মাদকদ্রব্য তৈরি করা হচ্ছে। সিউডোফেড্রিন দিয়েই মেটাফেটামিন তৈরি করা হয়, যা ইয়াবা নামে পরিচিত মাদকের একটি উপাদান। মেটাফেটামিন ও ক্যাফেইন দিয়েই ইয়াবা ট্যাবলেট তৈরি করা হয়।ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। শুধু বাংলাদেশেই বছরে ৩০০ কোটি ডলার মূল্যের ইয়াবা ট্যাবলেট বিক্রি হয়। এক কেজি সিউডোফেড্রিনের মূল্য ৬৭ ডলার। এই পরিমাণ সিউডোফেড্রিন দিয়ে ৪ লাখ ইয়াবা ট্যাবলেট তৈরি করা সম্ভব। যার মূল্য দাঁড়ায় ৬ লাখ ডলারেরও বেশি।বিশেষজ্ঞদের মতে বাংলাদেশের তরুণ সমাজকে ধংশ করার জন্য প্রতিবেশী কয়েকটি দেশ প্রচুর পরিমাণে সিউডোফেড্রিন উৎপাদন করছে এবং  তা দিয়ে ইয়াবা তৈরি করা হচ্ছে ও বাংলাদেশে  পাচার করা হচ্ছে। আন্তর্জাতিক ওষুধ নির্মাতা গ্লাক্সোস্মিথকিন এর বাংলাদেশ  শাখা ২০১০ সাল থেকে সিউডোফেড্রিন দিয়ে ওষুধ উৎপাদন বন্ধ করে দিয়েছে।
আইন ও নিয়ন্ত্রণ
সিউডোফেড্রিন ওভার দ্য কাউন্টার ওষুধ বা সেই সব ওষুধ যেগুলো ক্রেতা সরাসরি প্রেসক্রিপশন ছা্ড়াই কিনতে পারে এমন ওষুধ নয়. এটি কিনতে হলে সরকারী অনুমোদন লাগে। ব্যাপক অপব্যবহারের কারণে বিশ্বজুড়ে সিউডোফেড্রিন অপব্যবহার এর বিরুদ্ধে ব্যবস্থা নেওয়া হচ্ছে। অবৈধ মাদক ইয়াবা ট্যাবলেটের বিক্রি বেড়ে যাওয়ার কারণে সিউডোফেড্রিন নিষিদ্ধ করতে যাচ্ছে বাংলাদেশ সরকার। সম্প্রতি মেক্সিকোও সিউডোফেড্রিন আমদানি নিষিদ্ধ করেছে।
আনিসুল ইসলাম ইমন
আনিসুল ইসলাম ইমন (জন্মঃ ৪ নভেম্বর ১৯৯৪) একজন বাংলাদেশী ক্রিকেটার। তিনি ২৬ ফেব্রুয়ারি ২০১৯ সালে উত্তরা স্পোর্টিং ক্লাবের হয়ে ঢাকা প্রিমিয়ার বিভাগ টি-টোয়েন্টি ক্রিকেট লিগে টি-টোয়েন্টিতে আত্মপ্রকাশ করেন। তিনি ৮ মার্চ ২০১৯ সালে ২০১৮-২০১৯ ঢাকা প্রিমিয়ার বিভাগ ক্রিকেট লিগে উত্তরা স্পোর্টিং ক্লাবের হয়ে লিস্ট এ ক্রিকেটে নাম লেখান। তিনি ২০১৮-১৯ ঢাকা প্রিমিয়ার বিভাগ ক্রিকেট লিগ টুর্নামেন্টে উত্তরা স্পোর্টিং ক্লাবের শীর্ষ রান সংগ্রহকারী, ১৩ ম্যাচে ৪২৪ রান নিয়ে।
নিকি হ্যালি
নিমারতা নিকি হ্যালি (জন্ম: ২০ জানুয়ারী ১৯৭২ ) হলো একজন মার্কিন রাজনীতিবিদ। যিনি ২০১১ থেকে ২০১৭ সাল পর্যন্ত দক্ষিণ ক্যারোলিনার ১১৬ তম গভর্নর হিসেবে দায়িত্ব পালন করেছেন। তিনি রাষ্ট্রপতি ডোনাল্ড ট্রাম্প দ্বারা জাতিসংঘে ২৯তম মার্কিন যুক্তরাষ্ট্রের রাষ্ট্রদূত হিসেবে নিযুক্ত হন এবং ২০১৭ জানুয়ারি থেকে ২০১৮ ডিসেম্বর পর্যন্ত কাজ করেন।
হ্যালি দক্ষিণ ক্যারোলিনার বামবার্গে জন্মগ্রহণ করেন এবং ক্লেমসন বিশ্ববিদ্যালয় থেকে অ্যাকাউন্টিং এ ডিগ্রি অর্জন করেন। ন্যাশনাল অ্যাসোসিয়েশন অফ উইমেন বিজনেস ওনার্স- এর কোষাধ্যক্ষ এবং সভাপতি হিসেবে কাজ করার আগে তিনি তার পরিবারের পোশাক ব্যবসায় যোগ দেন। ২০০৪ সালে দক্ষিণ ক্যারোলিনা হাউস অফ রিপ্রেজেন্টেটিভসে প্রথম নির্বাচিত হন, তিনি তিনটি মেয়াদে দায়িত্ব পালন করেন। ২০১০ সালে, তার তৃতীয় মেয়াদে তিনি দক্ষিণ ক্যারোলিনার গভর্নর নির্বাচিত হন এবং ২০১৪ সালে তিনি পুনরায় নির্বাচনে জয়ী হন। হ্যালি ছিলেন দক্ষিণ ক্যারোলিনার প্রথম মহিলা গভর্নর, দেশের সর্বকনিষ্ঠ গভর্নর এবং ভারতীয় বংশোদ্ভূত দ্বিতীয় গভর্নর (সাথী রিপাবলিকান ববি জিন্দালের পরেলুইসিয়ানার)। তিনি ছিলেন এশিয়ান আমেরিকান ঐতিহ্যের প্রথম মহিলা গভর্নর। ২০১৭ সালে হ্যালি রাষ্ট্রপতির মন্ত্রিসভার প্রথম ভারতীয় মার্কিন সদস্য হন।
হ্যালি ২০১৭ থেকে ২০২৮ সাল পর্যন্ত জাতিসংঘে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেন। তিনি মার্কিন সিনেট দ্বারা ৯৬-৪ ভোটে জয়ী হন এবং ২০১৭ সালের ২৭ জানুয়ারীযে শপথ গ্রহণ করেন। হ্যালি সামরিক শক্তি ব্যবহারে মার্কিন যুক্তরাষ্ট্রের ইচ্ছুকতা নিশ্চিত করেছেন ২০১৭-২০১৮ উত্তর কোরিয়া সংকটের পরিপ্রেক্ষিতে উত্তর কোরিয়ার আরও ক্ষেপণাস্ত্র পরীক্ষার প্রতিক্রিয়া। তিনি নিরাপত্তা পরিষদে মার্কিন স্বার্থ রক্ষা করেন, বিশেষ করে ইসরায়েলের প্রতি মার্কিন সমর্থন, এবং জাতিসংঘের মানবাধিকার কাউন্সিল থেকে মার্কিন যুক্তরাষ্ট্রকে প্রত্যাহারের প্রচেষ্টার নেতৃত্ব দেন। তিনি ২০১৮ সালের ৩১ ডিসেম্বর স্বেচ্ছায় রাষ্ট্রদূতের পদ থেকে সরে দাঁড়ান।
২০২৪ সালে হ্যালি মার্কিন প্রেসিডেন্ট নির্বাচনে মার্কিন যুক্তরাষ্ট্রের প্রেসিডেন্টের জন্য ২০২৪ সালের রিপাবলিকান পার্টির প্রেসিডেন্ট প্রাইমারিতে একজন প্রার্থী। তিনি ২০২৩ সালের ফেব্রুয়ারিতে তার প্রচারণার ঘোষণা দেন।
গোরধান বর্মা
গোরধান বর্মা একজন ভারতীয় রাজনীতিবিদ এবং সাবেক রাজস্থান বিধানসভা সদস্য। তিনি রাজস্থানের সীকর জেলার ধোদ নির্বাচনী এলাকার একজন ভারতীয় জনতা পার্টির রাজনীতিবিদ। তিনি ভারতীয় জনতা পার্টি এসসি মোর্চার প্রাক্তন রাজ্য সভাপতি। যেহেতু তিনি ধোদ পঞ্চায়েত সমিতির প্রাক্তন প্রধান তাই লোকেরা প্রায়শই তাকে 'প্রধান জি' বলে ডাকে। তার পেশা কৃষি।
আমবড়া
আমবড়া (Ambada) ভারতের মধ্য প্রদেশ রাজ্যের ছিন্দওয়ারা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে আমবড়া শহরের জনসংখ্যা হল ৬৮৯৫ জন। এর মধ্যে পুরুষ ৫৪% এবং নারী ৪৬%।
সোহবাতপুর জেলা
সোহবাতপুর জেলা পাকিস্তানের বেলুচিস্তান প্রদেশে অবস্থিত একটি জেলা। এটি জাফরাবাদ জেলার অংশ হিসেবে ২০১৩ সালের মে তারিখে গঠন করা হয়েছিল।
জেলাটির জনসংখ্যা ২০০,০০০ এর বেশি। সোহবাতপুর জেলা নিম্নলিখিত তহসিল নিয়ে গঠিত হয়েছে:
ভৌগোলিক অবস্থান অনুযায়ী জেলাটি বেলুচিস্তানে নসিরাবাদ, জাফরাবাদ ও ডেরা বুগতি এলাকা এবং সিন্ধু জ্যাকোবাবাদ ও কাশমোর জেলার সীমানা নিয়ে গঠিত হয়েছে। এখানে ৮টি পুলিশ স্টেশন রয়েছে।
শৈলী চোপড়া
শৈলী চোপড়া (জন্ম: ২১শে জুলাই ১৯৮১) হলেন একজন ভারতীয় ব্যবসা বিষয়ক সাংবাদিক, লেখিকা এবং উদ্যোক্তা। তিনি শিদ্যপিপল.টিভি-এর প্রতিষ্ঠাতা, যেটি আদর্শ ব্যক্তিদের গল্প সহ নারীদের ক্ষমতায়নের একটি মাধ্যম এবং তাদের কাছে কী গুরুত্বপূর্ণ তা নিয়ে খোলামেলা কথোপকথনের মাধ্যমে তাদের অনুপ্রাণিত করে থাকে। একজন ব্যবসা বিষয়ক সাংবাদিক হিসাবে, তিনি এনডিটিভি প্রফিট এবং ইটি নাও এ কাজ করার জন্য পরিচিত। তিনি বিভিন্ন পুরস্কার জয়ের পাশাপাশি ২০১২ সালে রামনাথ গোয়েঙ্কা অ্যাওয়ার্ড ফর এক্সেলেন্স ইন বিজনেস জার্নালিজম অর্জন করেছেন। সাংবাদিকতার পাশাপাশি তিনি একজন উদ্যোক্তাও।
প্রারম্ভিক জীবন
১৯৮১ সালের ২১শে জুলাই তারিখে, ভারতের পাঞ্জাবের জলন্ধরে অনিল চোপড়া ও সুমন চোপড়ার ঘরে শৈলী চোপড়া জন্মগ্রহণ করেছিলেন। অনিল চোপড়া ভারতীয় বিমানবাহিনীর একজন অবসরপ্রাপ্ত বিমান চালক যোদ্ধা। ১৯৯৮ সালে, শৈলী নতুন দিল্লির এয়ার ফোর্স গোল্ডেন জুবিলি ইনস্টিটিউট থেকে তাঁর স্কুল জীবনের পড়াশোনা সম্পন্ন করেছেন। ২০০২ সালে, শৈলী চেন্নাইয়ের দ্য এশিয়ান কলেজ অফ জার্নালিজম থেকে সম্প্রচার এবং টেলিভিশন বিভাগ হতে স্নাতকোত্তর সম্পন্ন করেছেন। তিনি ব্রিটিশ ব্রডকাস্টিং কর্পোরেশনের সাংবাদিকতার স্কুল থেকে সম্প্রচারের প্রশিক্ষণ নেন। তিনি সিএনবিসি, এনডিটিভি এবং ইটি নাও-এ কাজ করেছেন।
পেশাগত জীবন
তিনি এনডিটিভি ২৪x৭-এর মার্কেটস অ্যান্ড কর্পোরেট অ্যাফেয়ার্স-এর সম্পাদক হিসাবে এবং এনডিটিভি প্রফিট-এর সিনিয়র নিউজ এডিটর-কর্পোরেট হিসাবে পাঁচ বছরেরও বেশি সময় ধরে কাজ করেছেন এবং পরবর্তীতে ইটি নাও-এর সাথে তিন বছর যাবত কাজ করেছেন। তিনি জি২০, ওয়ার্ল্ড ইকোনমিক ফোরাম, দ্য ব্রেটন উডস কনফারেন্স ২০১১, ইন্ডিয়া ইকোনমিক সামিট এবং ওয়ার্ল্ড রিটেল কংগ্রেস-এর মতো বেশ কয়েকটি আন্তর্জাতিক অনুষ্ঠানে যোগদান করেছেন। ইমপ্যাক্ট ম্যাগাজিন দ্বারা মিডিয়া, বিপণন ও বিজ্ঞাপনে ভারতের ৫০ জন প্রভাবশালী নারীদের মধ্যে তাঁকে স্থান দেওয়া হয়েছিল। ২০০৮ সালের ২৬/১১ এর মুম্বই জঙ্গি হামলা র সময় মুম্বাইয়ের তাজ মহল প্যালেস হোটেলের বাইরে থেকে চোপড়া এবং তাঁর স্বামী শিবনাথ ঠুকরাল সরাসরি খবর পরিবেশন করেছিলেন। একজন উদ্যোক্তা হওয়ার পূর্বে তিনি ইটি নাও-এর প্রধান উপস্থাপক ছিলেন। তিনি "টি টাইম উইথ শৈলী" নামে গলফ বিষয়ক একটি অনুষ্ঠানের উপস্থাপনা করে থাকেন।
রচনা ও উদ্যোক্তা
এছাড়াও তিনি চারটি বই লিখেছিলেন। তাঁর উদ্যোগগুলো মধ্যে অন্যতম হচ্ছে ভারতের মহিলা চ্যানেল শিদ্যপিপল.টিভি এবং গলফিংইন্ডিয়ান.কম। তাঁর বইগুলোর মধ্যে পেঙ্গুইন দ্বারা প্রকাশিত ফেমিনিস্ট রানী, র‍্যান্ডম হাউজ দ্বারা প্রকাশিত হোয়েন আই ওয়াজ ২৫, টাইমস বুকস দ্বারা প্রকাশিত বার্ডিস ইন বিজনেস এবং র‍্যান্ডম হাউজ দ্বারা প্রকাশিত বিগ কানেক্ট - সোশ্যাল মিডিয়া অ্যান্ড ইন্ডিয়ান পলিটিকস অন্যতম।
আখলাক
আখলাক দ্বারা সাধারনত মানুষের দৈনন্দিন কাজকর্মের মধ্য দিয়ে যে আচার-আচরণ ও স্বভাব-চরিত্রের প্রকাশ পায় তাকে বোঝায়। মানব জীবনের ব্যক্তিগত, সামাজিক এবং আন্তর্জাতিক সকল দিকই আখলাকের অন্তভূক্ত।
নামের অর্থ
আখলাক আরবি শব্দ খুলুকুন এর বহুবচন। এর অর্থ চরিত্র,স্বভাব,আচার-আচরণ,ব্যবহার ইত্যাদি
প্রকারভেদ
ইসলামি শাস্ত্র ও আইন অনুযায়ী আখলাক দুই প্রকার। যথা:
আখলাকে হামিদাহ
আখলাকে হামিদাহ বলতে মানুষের দৈনন্দিন কাজ কর্মের মাধ্যমে যেসব উত্তম আচার-ব্যবহার, চালচলন এবং স্বভাবের প্রকাশ পায় সেসবের সমষ্টিকে বোঝায়। একে হুসনুল খুলুক ও বলা হয়। যেমন-পরোপকারিতা,শালীনতাবোধ,সৃষ্টির সেবা,আমানত রক্ষা,শ্রমের মর্যাদা,ক্ষমা ইত্যাদি। "আবূ হুরাইরা (রাঃ) হতে বর্ণিত আছে, তিনি বলেন, রাসূলুল্লাহ সাল্লাল্লাহু আলাইহি ওয়াসাল্লামকে প্রশ্ন করা হলো, কোন কর্মটি সবচাইতে বেশি পরিমাণ মানুষকে জান্নাতে নিয়ে যাবে। তিনি বললেনঃ আল্লাহভীতি, সদাচার ও উত্তম চরিত্র। আবার তাকে প্রশ্ন করা হলো, কোন কাজটি সবচাইতে বেশি পরিমাণ মানুষকে জাহান্নামে নিয়ে যাবে। তিনি বললেনঃ মুখ ও লজ্জাস্থান।"
- তিরমিযী ২০০৪
আখলাকে যামিমা
মানব জীবনের নিকৃষ্ট চরিত্রকে আখলাকে যামিমা বা নিন্দনীয় চরিত্র বলে। যেমন-অহংকার, ঘৃনা, মিথ্যাচার, সুদ ইত্যাদি।
ইসলামে আখলাকের গুরুত্ব
ইসলামের দৃষ্টিতে আখলাকের গুরুত্ব অনেক। সকল নবিই নিজ নিজ জাতিকে উত্তম চরিত্রের শিক্ষা দিয়েছেন। আর উন্নত চরিত্রকে পূর্ণতা দানের জন্য শেষ নবি মুহাম্মাদ কে আল্লাহ তায়ালা পাঠিয়েছেন।
চুকনগর গণহত্যা
চুকনগর গণহত্যা একটি সামরিক গণহত্যা যা পাকিস্তান সেনাবাহিনী ১৯৭১ মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে খুলনার ডুমুরিয়া উপজেলার চুুুুুকনগরে ঘটে যা বিশ্বের কোনো মুক্তিযুদ্ধের ইতিহাসে সর্ববৃহৎ  একক গণহত্যা ।
অবস্থান
চুকনগর খুলনার ডুমুরিয়া উপজেলার অন্তর্গত।ডুমুরিয়া উপজেলার আটলিয়া ইউনিয়নে চুকনগর বাজার অবস্থিত। চুকনগর খুলনা শহর থেকে প্রায় ৩২ কি,মি পশ্চিমে ভদ্রা নদীর তীরে অবস্থিত এবং ভারতীয় সিমান্তের নিকটবর্তী অঞ্চল
হত্যাকাণ্ড
চুকনগর গণহত্যা একটি সামরিক গণহত্যা যা পাকিস্তান সেনাবাহিনী ১৯৭১ মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে ঘটে। চুকনগর ভারতীয় সীমান্তের নিকটবর্তী হওয়ায় স্বাধীনতাযুদ্ধ শুরু হবার পর বিভিন্ন স্থান থেকে লোকজন সীমান্ত অতিক্রমের জন্য এখানে এসে জড়ো হয়।বাংলাদেশের খুলনা ওবাগেরহাট থেকে ভদ্রা নদী পাড়ি দিয়ে প্রায় লক্ষাধিক মানুষ চুকনগরে এসে জড়ো হয় । ২০ মে বেলা ১১টার সময় মিলিটারির দুটি দল একটি ট্রাক ও একটি জিপ গাড়িতে এসে চুকনগর বাজারের উত্তর প্রান্তে "কাউতলা" নামক একটি স্থানে এসে থামে। পাতখোলা বাজার থেকে তারা গুলি চালনা শুরু করে এবং পরবর্তীতে চুকনগর বাজারের দিকে অগ্রসর হয় । বিকেল তিনটা পর্যন্ত গোলাগুলি চলতে থাকে। প্রত্যক্ষদর্শীদের মতে মৃতের সংখ্যা ১৩ হাজার বা তারও বেশি। মৃতদেহগুলো পাক বাহিনী নদীতে নিক্ষেপ করে এবং পরবর্তীতে স্থানীয় লোকজন অবশিষ্ট দেহগুলোর অধিকাংশ নদীর পানিতে ফেলে দিতে বাধ্য হন।
স্মৃতিসৌধ
হত্যাকাণ্ডে নিহতদের স্মৃতির উদ্দেশ্যে চুকনগরে একটি স্মৃতিসৌধ স্থাপন করা হয়েছে যা "চুকনগর শহীদ স্মৃতিস্তম্ভ" নামে পরিচিত।
মুহাম্মদ মুস্তাফিজুর রহমান
মুহাম্মদ মুস্তাফিজুর রহমান (২০ জানুয়ারি ১৯৪১ - ৩ আগস্ট ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
জন্ম ও শিক্ষাজীবন
মুহাম্মদ মুস্তাফিজুর রহমানের জন্ম রংপুর সিটি করপোরেশনের অন্তর্ভুক্ত ধাপ এলাকায়। তার বাবার নাম আবদুস সাত্তার এবং মায়ের নাম জরিনা খাতুন। তার স্ত্রীর নাম রাশিদা রহমান। তাদের তিন মেয়ে। তার জামাতা লেফট্যানেন্ট জেনারেল ওয়াকার-উজ-জামান।
কর্মজীবন
পাকিস্তান সেনাবাহিনীর ইঞ্জিনিয়ারিং কোরের কর্মকর্তা মুহাম্মদ মুস্তাফিজুর রহমান ১৯৭১ সালে ঢাকায় কর্মরত ছিলেন। মুক্তিযুদ্ধ শুরু হলে ঢাকা থেকে পালিয়ে যুদ্ধে যোগ দেন। ৮ নম্বর সেক্টরের বানপুর সাব-সেক্টরের অধিনায়ক হিসেবে দায়িত্ব পালন করেন। এই সাব-সেক্টরের আওতাধীন এলাকার বিভিন্ন স্থানে তিনি যুদ্ধ করেন। স্বাধীনতার পর বাংলাদেশ সেনাবাহিনীতে চাকরি করেন। পর্যায়ক্রমে সেনাপ্রধান পদে উন্নীত হয়ে অবসর নেন।
মেক্সিকান মুর‌্যালবাদ
মেক্সিকান মুর‌্যালবাদ ১৯২০-এর দশকে শুরুতে মেক্সিকোয় প্রচলিত শিল্পধর্মী সামাজিক ও রাজনৈতিক বার্তার মাধ্যমে দেশকে একত্রিত রাখার আন্দোলন। মেক্সিকোর বিপ্লবোত্তর গভীর ক্ষত ও বিশ্বযুদ্ধের ধাক্কাকে সামলাতে একদল মেক্সিকান চিত্রকর এর নেতৃত্ব দেন। এরফলে বাস্তবতাবোধ জন্মায় এবং আরও চাহিদার সৃষ্টি করে, সামাজিক, রাজনৈতিক এবং অর্থনৈতিক বিপ্লবের সূচনা ঘটে। পরফিরিও ডায়াজের বিপক্ষে মধ্যবিত্ত ও নিম্নবিত্ত শ্রেণী একত্রিত হয়।
যখন আলভারো অব্রেগন ক্ষমতায় আসেন, তখন অনেক পরিবর্তন সাধিত হয়। তিন মিলিয়ন হেক্টর জমি কৃষকদের কাছে পুণঃবণ্টন করা হয়। শিক্ষাব্যবস্থার উন্নয়ন ঘটানোসহ শিল্পকর্মা বিকাশে প্রয়োজনীয় অর্থ বরাদ্দ করা হয়। অর্থের কিছু অংশ আদিবাসীদের অতীত ও শিক্ষিত ব্যক্তিদের মুর‌্যাল চিত্র নির্মাণে ব্যয় করা হয়।
১৯২১ সালে মেক্সিকো সরকারী শিক্ষা বিভাগের সচিব হিসেবে হোস ভাস্কোসেলোসকে সাময়িকভাবে আলভারো অব্রেগন কর্তৃক নিয়োগপ্রাপ্ত হন। ৯০%-এর অধিক জনগোষ্ঠীকে নিরক্ষর দেখতে পান তিনি। তাদেরকে সহজে শিক্ষা প্রদানের একটি পদ্ধতি খুঁজে বের করেন ভাস্কোসেলোস। হোস ভাস্কোসেলোস ড. আতল জেরারডো মুরিলোকে নিয়োগ দেন।
ল্যাটার ডেজ
ল্যাটার ডেজ (ইংরেজি: Latter Days) হল ২০০৩ সালে মুক্তিপ্রাপ্ত একটি আমেরিকান রোম্যান্টিক কমেডি-ড্রামা চলচ্চিত্র। এই ছবির বিষয় এক ক্লোসেটেড মর্মন মিশনারি ও তার ঘোষিত সমকামী প্রতিবেশীর মধ্যে পুরুষ সমকামী সম্পর্ক। এই ছবিটির কাহিনিকার ও পরিচালক সি. জে কক্স। এতে অভিনয় করেছেন স্টিভ স্যান্ডভোস (মিশনারি অ্যারন) ও ওয়েস র্যা মসে (অ্যারনের প্রতিবেশী ক্রিস্টিয়ান)। জোসেফ গর্ডন-লেভিট ও রেবেকা জনসন এতে যথাক্রমে এল্ডার রেডার ও জুলি টেলরের ভূমিকায় অভিনয় করেন। অন্যান্য পার্শ্বচরিত্রে অভিনয় করেন মেরি কে প্লেস, এরিক প্যালাডিনো, অ্যাম্বার বেনসন ও জ্যাকুলিন বিসেট।
২০০৩ সালের ১০ জুলাই ফিলাডেলফিয়া ইন্টারন্যাশানাল গে অ্যান্ড লেসবিয়ান ফিল্ম ফেস্টিভ্যালে ল্যাটার ডেজ চলচ্চিত্রটির প্রিমিয়ার অনুষ্ঠিত হয়। পরবর্তী ১২ মাসে এই ছবিটি মার্কিন যুক্তরাষ্ট্রের বিভিন্ন অঙ্গরাজ্যে মুক্তি পায়। পরে এটি অন্যান্য কয়েকটি দেশে মুক্তি পায় এবং একাধিক সমকামিতা-ভিত্তিক চলচ্চিত্র উৎসবেও মুক্তি পায়। এটিই প্রথম চলচ্চিত্র যাতে দ্য চার্চ অফ জেসাস ক্রাইস্ট অফ ল্যাটার-ডে সেন্টস ও সমকামিতার মধ্যে সংঘাতের বিষয়টি প্রতিফলিত হয়েছে। মার্কিন যুক্তরাষ্ট্রের কয়েকটি অঙ্গরাজ্যে এই ছবির প্রদর্শন বিতর্ক সৃষ্টি করে। একাধিক ধর্মীয় গোষ্ঠী এই ছবিটি প্রেক্ষাগৃহ ও ভিডিওর দোকান থেকে তুলে নেওয়ার দাবি জানায় এবং অন্যথায় বয়কটের হুমকি দেয়।
চলচ্চিত্র সমালোচকদের মধ্যে এই ছবিটি সম্পর্কে মিশ্র প্রতিক্রিয়ার সৃষ্টি হয়। তবে অধিকাংশ চলচ্চিত্র উৎসবের দর্শকদের কাছে এটি জনপ্রিয়তা অর্জন করে। যদিও উত্তর আমেরিকান বক্স অফিসে ল্যাটার ডেজ মাত্র ৮৩৪,৬৮৫ মার্কিন ডলারের ব্যবসা করে। উল্লেখ্য এই ছবির প্রযোজনার খরচ ছিল আনুমানিক ৮৫০,০০০ মার্কিন ডলার। ২০০৪ সালে ফ্রিল্যান্স লেখক টি. ফ্যাব্রিস এই ছবিটি অবলম্বনে ল্যাটার ডেজ নামে একটি উপন্যাস রচনা করেন। উপন্যাসটি প্রকাশ করেছিল অ্যালিসন পাবলিকেশনস।
কাহিনি সারাংশ
এল্ডার অ্যারন ডেভিস হলেন ইডাহোর পোকেটেলোর এক তরুণ মর্মন। তাকে মর্মন ধর্মবিশ্বাস প্রচারের জন্য অন্য তিন মিশনারির সঙ্গে লস এঞ্জেলসে পাঠানো হয়। তারা যে বাড়িতে ওঠেন, তার পাশেই এক ঘোষিতরূপে সমকামী পার্টি বয় ক্রিস্টিয়ান মার্কেলি তার রুমমেট তথা এক উদীয়মান গায়িকা জুলির সঙ্গে থাকেন। ক্রিস্টিয়ান ও জুলি লিলা’স নামে এক অভিজাত রেস্তোরাঁয় ওয়েটার কাজ করেন। এই রেস্তোরাঁর মালকিন অবসরপ্রাপ্ত অভিনেত্রী লিলা মন্টানে।
ক্রিস্টিয়ান তাঁর সহকর্মীদের সঙ্গে বাজি ধরেন যে, তিনি মর্মনদের একজনকে প্রলুব্ধ করবেন। কিছুদিন পরেই তিনি বুঝতে পারেন সবচেয়ে অনভিজ্ঞ মিশনারি অ্যারন একজন ক্লোসেটেড সমকামী। অ্যাপার্টমেন্ট চত্বরে কয়েকবার দেখা হওয়ার পর অ্যারন ও ক্রিস্টিয়ানের মধ্যে আলাপ হয়। একদিন একটি ধাতব হোস পাইপে হাত কেটে ক্রিস্টিয়ান অজ্ঞান হয়ে যান। অ্যারন তাঁকে ঘরে নিয়ে আসেন এবং তাঁর ক্ষতস্থান পরিষ্কার করে দেন। ক্রিস্টিয়ান অ্যারনকে প্রলুব্ধ করার চেষ্টা করেন। তিনি বলেন, যৌনতার “কোনো উদ্দেশ্য থাকতে হবে, এমন নয়।” এই কথাটি শুনে সংশয়ী মর্মন অ্যারন মনে দুঃখ পান। ক্রিস্টিয়ান তার বিরুদ্ধে কৃত্রিম আচরণের অভিযোগ আনেন এবং ঘর থেকে বেরিয়ে যান। পরে ক্রিস্টিয়ানের মনে হয়, অ্যারন সম্ভবত ঠিকই বলেছেন। তিনি প্রোজেক্ট এঞ্জেল ফুডে এইডস আক্রান্ত লোকেদের খাবার সরবরাহের কাজ শুরু করেন।
অ্যারনের সহকর্মী মিশনারি পল রাইডারের একটি সাইকেল দুর্ঘটনা ঘটে। অ্যাপার্টমেন্টে ফেরার সময় চিন্তিত অ্যারনের সঙ্গে ক্রিস্টিয়ানের দেখা হয়। ক্রিস্টিয়ান তাকে বুকে জড়িয়ে ধরে সান্ত্বনা দিতে যান। দুজনেই দুজনের গভীর অনুভূতির বাঁধনে ধরা পড়েন এবং একে অপরকে চুম্বন করেন। তারা দেখতে পাননি যে অ্যারনের রুমমেটরা ফিরে এসেছেন। লজ্জায় অ্যারনকে বাড়ি পাঠিয়ে দেওয়া হয়। রাইডার ক্রিস্টিয়ানের উপর রেগে গিয়েছিলেন। কারণ, তিনি মনে করতেন ক্রিস্টিয়ান অকারণে অ্যারনকে নষ্ট করেছেন। এই জন্য ক্রিস্টিয়ান রাইডারের মুখোমুখি হন। ক্রিস্টিয়ান স্বীকার করেন, প্রথমে তিনি শুধুমাত্র বাজিটাই জিততে চেয়েছিলেন। কিন্তু তারপর “সেটা শুধু তাতেই থেমে থাকেনি”। ক্রিস্টিয়ানকে চিন্তিত দেখে রাইডার বলেন, অ্যারনের বিমান সল্ট লেক সিটিতে পাঁচ ঘণ্টার লেওভারে আছে।
অ্যারন এয়ারপোর্ট টার্মিনালের বাইরে বরফের উপর দাঁড়িয়ে ছিলেন। সেই সময় ক্রিস্টিয়ান তাকে দেখতে পান। ক্রিস্টিয়ান বলেন, তিনি অ্যারনকে ভালবাসেন। মনে দ্বিধা থাকা সত্ত্বেও অ্যারনও স্বীকার করেন, তিনি ক্রিস্টিয়ানকে ভালবাসেন। তুষার ঝড়ের জন্য সব ফ্লাইট বাতিল হয়ে গিয়েছিল। ক্রিস্টিয়ান ও অ্যারন সেই রাতে একটি মোটেলে ঘনিষ্ঠ কিছু মুহুর্ত কাটান। সকালে উঠে ক্রিস্টিয়ান দেখেন যে, অ্যারন চলে গেছেন। অ্যারনের পারিবারিক সম্পত্তি একটি পকেট ঘড়ি শুধু রেখে গিয়েছেন ক্রিস্টিয়ানের কাছে। ক্রিস্টিয়ান লস এঞ্জেলসে ফিরে আসেন। ইডাহোতে অ্যারন চার্চের এল্ডারদের দ্বারা এক্সকমিউনিকেটেড হন। এই কাজে নেতৃত্ব দেন অ্যারনের বাবা ফ্যারন। তিনি ছিলেন স্টেক প্রেসিডেন্ট। অ্যারনের বাবা তাকে প্রত্যাখ্যান করেন। অ্যারনের মা তাকে বকাঝকা করেন এবং বলেন অ্যারনের উচিত ক্ষমাপ্রার্থনা করা। অ্যারন বলেন, তিনি হয়ত সমকামী। অ্যারনের মা তাকে চড় মারেন। মানসিক চাপে অ্যারন আত্মহত্যা করতে যান। তারপর তার বাবা-মা তার সমকামিতা নিরাময়ের জন্য তার চিকিৎসার ব্যবস্থা করেন।
ক্রিস্টিয়ান মরিয়া হয়ে অ্যারনের খোঁজ চালাতে থাকেন। তিনি অ্যারনের বাড়ির ঠিকানা ও ফোন নম্বর জোগাড় করেন। অ্যারনের মা তাকে বলেন, “তোমার সৌজন্যে আমার ছেলে রেজার দিয়ে নিজের হাতের শিরা কেটেছে। তোমার সৌজন্যে আমি আমার ছেলেকে হারিয়েছি।” অ্যারন মারা গিয়েছেন ভেবে ক্রিস্টিয়ান পরের কয়েকটি দিন ক্রমাগত অ্যারনের চিন্তায় কাটিয়ে দেন। জুলি ক্রিস্টিয়ানের সেলফোন জার্নালের কয়েকটি এন্ট্রি থেকে ক্রিস্টিয়ানের অনুভূতিগুলির কথা জানতে পারেন। সেগুলি নিয়ে তিনি একটি নতুন গান বাঁধেন। ক্রিস্টিয়ান ইডাহোতে ডেভিসের কাছে আসেন। সেখানে তিনি কাঁদতে কাঁদতে অ্যারনের ঘড়িটি তার মাকে ফেরত দেন। জুলির সঙ্গে দেখা হওয়ার পর জুলি কিছুটা দ্বিধাভরেই তার নতুন ভিডিওটি ক্রিস্টিয়ানকে দেখান। ক্রিস্টিয়ান এতে দুঃখিত হন। কারণ, তিনি বুঝতে পারেন যে, গানের কথার কিছু অংশ তার অনুমতি ছাড়াই তার ব্যক্তিগত জার্নাল থেকে নেওয়া হয়েছে। জুলি ক্রিস্টিয়ানকে বলেন, তিনি আশা করেন ক্রিস্টিয়ানের সঙ্গে ভাল কিছু ঘটবে।
চিকিৎসা চলাকালীন অ্যারন শুনতে পান একটি নারীকণ্ঠ গান গাইছে ও অনুসন্ধান চালাচ্ছে। তিনি টেলিভিশনে একটি মিউজিক ভিডিও দেখেন। সেখানে জুলি গান গাইছিলেন। এই ভিডিওটি দেখে অ্যারন ঠিক করেন যে, তিনি লস এঞ্জেলসে এসে ক্রিস্টিয়ানের খোঁজ করবেন। ক্রিস্টিয়ানের অ্যাপার্টমেন্টে এসে অ্যারনের মন ভেঙে যায়। তিনি এক অপরিচিতের কণ্ঠস্বর শুনতে পান। তিনি ভাবেন, ক্রিস্টিয়ান আবার তার পার্টি বয় জীবনে ফিরে গিয়েছেন। তার আর যাবার কোনো জায়গা নেই। তিনি লিলার রেস্তোরাঁয় গিয়ে উপস্থিত হন। সেখানে রেস্তোরাঁর মালকিনের সঙ্গে বন্ধুত্ব করেন। লিলার সঙ্গী মারা যাওয়ার পর তিনি মিশনারি কাজে লিপ্ত ছিলেন। ক্রিস্টিয়ান সেই রেস্তোরাঁতেই কাজ করতেন। তিনি বেরিয়ে আসেন এবং অ্যারনকে জীবিত দেখে আনন্দে আত্মহারা হন। তাদের মিলন ঘটে। ক্রিস্টিয়ানের সহকর্মীদের সঙ্গে তারা থ্যাংসগিভিং উদযাপন করেন। লিলা সবাইকে বলেন যে, যাই হোক না কেন, তারা সবসময় “আমার টেবিলে আর আমার হৃদয়ে স্থান পাবে।”
বিষয়বস্তু
কক্স বলেছেন যে, এই ছবির প্রধান বিষয়বস্তু দুটি চরিত্রের প্রেমকাহিনি। এখানে সমকামিতার প্রতি ধর্মীয় মনোভাবও পর্যালোচনা করা হয়েছে। ধর্মপ্রাণ সমকামীদের মানসিক দ্বিধাদ্বন্দ্ব এই ছবিতে ফুটিয়ে তোলা হয়েছে। এতে দেখানো হয়েছে, তারা যা এবং তারা যা বিশ্বাস করে তার মধ্যে পার্থক্যের বিষয়ট। ট্রেম্বলিং বিটুইন জি-ডি নামে একটি কাহিনিবিহীন ছবির বিষয়বস্তুও এই ছবির অনুরূপ।
সলিডারিটি সেন্টার
সলিডারিটি সেন্টার বা সংহতি কেন্দ্র একটি অলাভজনক প্রতিষ্ঠান, যা AFL-CIO (American Federation of Labor and Congress of Industrial Organizations) এর একটি সংশ্লিষ্ট প্রতিষ্ঠান। এর মুল লক্ষ্য হল কার্যকরি, স্বাধীন ও গণতান্ত্রিকভাবে ইউনিয়ন গথন করে বিশ্বব্যাপী শ্রমিকদের আন্দোলন গড়ে তোলা যাতে তারা রাজনৈতিক ও অর্থনৈতিকভাবে দৃঢ় হতে পারে।
নদী পাথুরে তিতারী
নদী পাথুরে তিতারী (বৈজ্ঞানিক নাম: Psilorhynchus sucatio) (ইংরেজি: River stone carp) হচ্ছে Psilorhynchidae পরিবারের Psilorhynchus গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, মায়ানমার এবং নেপালে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
ইমাম হুসাইন মসজিদ (কুয়েত)
ইমাম হুসাইন মসজিদ কুয়েতের রাজধানীর একটি বৃহত্তম শিয়া মসজিদ। এই মসজিদে একসাথে প্রায় ৪,০০০ থেকে ৫,০০০ পুরুষ এবং ৫০০ থেকে ১,০০০ মহিলা নামাজ আদায় করতে পারে। এই মসজিদটি ১৯৮৬ সালে নির্মাণ করা হয়ছে। ১৯৯০ সালে কুয়েত আক্রমণে এটি ক্ষতিগ্রস্ত হয়েছিল।
সফ্ট মেশিন
সফট মেশিন ১৯৬৬ সালের মাঝামাঝি সময়ে ক্যানটারবারিতে গঠিত একটি ইংরেজ রক ব্যান্ড। দলটির বর্তমান সদস্য জন মার্শাল (ড্রামস), রায় ব্যাবিংটন (বাস), জন ইথেরিজ (গিটার) এবং থিও ট্র্যাভিস (স্যাক্সোফোন, বাঁশি, কিবোর্ড)। ক্যানটারবেরি দৃশ্যের কেন্দ্রীয় ব্যান্ড হিসেবে, ব্যান্ডটি প্রথম ব্রিটিশ সাইকেডেলিক ব্যান্ড হয়ে ওঠে এবং পরে প্রোগ্রেসিভ এবং জ্যাজ-রকে পরিণত হয়। তাদের বিভিন্ন লাইনআপে প্রখ্যাত প্রাক্তন সদস্যদের মধ্যে ছিলেন মাইক রেটলেজ (অর্গান, ১৯৬৬–৭৬), রবার্ট ওয়াইট (ড্রাম এবং কণ্ঠ, ১৯৬৬–৭১), কেভিন আয়ার্স (বেস, গিটার ও কণ্ঠ, ১৯৬৬–৬৮) এবং হিউ হপার (বেস, ১৯৬৯–৭৩)।
যদিও তারা সামান্য বাণিজ্যিক সাফল্য অর্জন করেছিল, তবে সফট মেশিন সমালোচকদের দ্বারা রক সঙ্গীতে প্রভাবশালী বলে বিবেচিত হয়ে থাকে, অল মিউজিকের ডেভ লিঞ্চ সফট মেশিনকে "তাদের যুগের প্রভাবশালী ব্যান্ডগুলির মধ্যে একটি বলে অভিহিত করেন এবং অবশ্যই আন্ডারগ্রাউন্ডের অন্যতম প্রভাবশালী"। ব্যান্ডটির নাম উইলিয়াম এস বুড়োজের দ্য সফট মেশিন উপন্যাসের নামানুসারে রাখা হয়েছিল।
মারজান (গায়ক)
শাহলা সাফি জামির, (জন্ম ১৯৪৮) যিনি মারজান নামেই ব্যাপক পরিচিত, একজন ইরানি গায়ক এবং সাবেক অভিনেত্রী। ১৯৭৯ সালের ইসলামি বিপ্লব তার কর্মজীবন বাধাগ্রস্থ করে এবং পরবর্তীতে ২০০৬ সাল পর্যন্ত ২৭ বছর তিনি কর্মজীবন চালিয়ে যেতে পারেন নি।
প্রথমিক এবং কর্মজীবন
শাহলা সাফি জামির ১৯৪৮ সালে ইরানের ফর্স প্রদেশের শিরাজ শহরে জন্ম নেন।
ব্যক্তিগত জীবন
মারজান ব্যক্তিগত জীবনে ইরানি চলচ্চিত্র পরিচালক ফারেদুন জৌরাক-কে বিয়ে করেছেন। ১৯৭৯ সালের ইসলামি বিপ্লবের পর তার কর্মজীবন থেমে যায়। তিনি ইরান ত্যাগ করে মার্কিন যুক্তরাষ্ট্রের লস অ্যাঞ্জেলেসে চলে আসেন এবং বর্তমান কাল পর্যন্ত এখানেই বাস করছেন।
ডিস্কোগ্রাফি
মারজানের গান জনপ্রিয় গান "কাভির-এ দেল" মুক্তির পর ২০০৯ সালে ফাইন্ডার কেপার রেকর্ডস কর্তৃক প্রমেগ্রানেটস - পার্সিয়ান পপ, ফাঙ্ক, ফোক অ্যান্ড সাইক অব দ্য সিক্সটিজ অ্যান্ড সেভেন্টিজ (Pomegranates - Persian Pop, Funk, Folk and Psych of the 60s And 70s) অ্যালবামে এবং ২০১২ সালে ফারাওয়ে সাউন্ড কর্তৃক খানা খানা- ফাঙ্ক, সাইকেডেলিক অ্যান্ড পপ ফ্রম দি ইরানিয়ান প্রি-রিভ্যুল্যুশন জেনারেশন (Khana Khana - Funk, Psychedelia And Pop from the Iranian Pre-Revolution Generation) পুনরায় সঙ্কলিত হয়েছে।
লাখতা সেন্টার
লখতা সেন্টার (Ла́хта це́нтр,  বাংলা অনুবাদ:   লখতা কেন্দ্র ) রাশিয়ার ফেডারেল শহর সেন্ট পিটার্সবার্গের উপকণ্ঠে লখতা এলাকায় নির্মিত একটি ৮৭-তলা বিশিষ্ট আকাশচুম্বী ভবন। ৪৬২ মিটার (১,৫১৬ ফুট) উচু এই লখতা সেন্টারটি রাশিয়ার উচ্চতম ভবন, ইউরোপের উচ্চতম ভবন এবং বিশ্বের ১৬তম উচ্চ ভবন।   লখতা সেন্টারটি মস্কোর ওস্তানকিনো টাওয়ারের পরে রাশিয়া এবং ইউরোপের দ্বিতীয় উচ্চতম স্থাপনা ব কাঠামো।
লখতা সেন্টারের নির্মাণ কাজ ৩০ অক্টোবর ২০১২ সালে শুরু হয়; ২৯ জানুয়ারী ২৯১৮ সালে ভাবনের নির্মাণ কাজ কাঠামোগত ভাবে শেষ হয় এবং ভবনের শীর্ষ পর্যন্ত নির্মাণ করা হয়। লখতা সেন্টার রাশিয়ার এবং ইউরোপের সবচেয়ে উঁচু ভবন হিসাবে মস্কোর ফেডারেশন টাওয়ার্সের ভোস্টক টাওয়ারকে ছাড়িয়ে যায় অক্টোবর, ২০১৭ সালে। কেন্দ্রটি জনসাধারণের সুযোগসুবিধাগুলি এবং অফিসগুলি সমন্বিত বৃহত আকারের মিশ্র-ব্যবহার জন্য নকশা করা হয়। ভবনটির নকশা করে আরএমজেএম। তারপরে প্রকল্পটি প্রধান ঠিকাদার রোনাজান্স হোল্ডিংয়ের অধীনে আরএমজেএম কনসেপ্ট (২০১১) এর ভিত্তিতে জিওআরপিপিআরজেসিসিটি (২০১১-২০১৭) দ্বারা চালিত হয়। লখতা সেন্টারটি রাশিয়ার বিদ্যুৎ সংস্থা গাজপ্রমের নতুন সদর দফতর হয়ে ওঠে
২৪ ডিসেম্বর ২০১৮ সাল, এলইইডি প্ল্যাটিনামের পরিবেশগত দক্ষতার মানদণ্ড অনুসারে লখতা সেন্টারটি শংসাপত্র পায়। লখতা সেন্টারের ফাউন্ডেশনের নিচের স্ল্যাবটির কংক্রিট ঢালাই গিনেস ওয়ার্ল্ড রেকর্ডস দ্বারা বৃহত্তম ক্রমাগত কংক্রিট ঢালই হিসাবে নিবন্ধিত হয়; এই ঢালাই কাজে ১৯,৬২৪ কিউবিক মিটার কংক্রিট ব্যবহার করা হয়, যা উইলশায়ার গ্র্যান্ড টাওয়ারে নিবন্ধিত আগের অনুরূপ রেকর্ডের তুলনায় প্রায় ৩,০০০ ঘনমিটার কংক্রিট বেশি ব্যবহার করা হয়। ভবনের পর্দার প্রাচীরটিও মেঝের পরিমাপ অনুযায়ী বিশ্বের বৃহত্তম অট্টালিকার সদরের শীতল-বাঁকানো বহির্ভাগ।
কমপ্লেক্সের উদ্বোধনের তারিখ ভবনের নির্মাণ কাজের সমাপ্তি এবং প্রাকৃতিক দৃশ্য নির্মাণ শেষ হওয়ার পর নির্ধারিত হবে। বেড়িবাঁধগুলির উন্নতি ২০২০ সালের শেষের দিকে সম্পন্ন করার পরিকল্পনা করা হয়েছে।
ফ্রেড রুট
চার্লস ফ্রেডরিক (ফ্রেড) রুট (Fred Root; জন্ম: ১৬ এপ্রিল, ১৮৯০ - মৃত্যু: ২০ জানুয়ারি, ১৯৫৪) ডার্বিশায়ারের সমারকোটস এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৬ থেকে ১৯২৭ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
১৯২৩ সাল থেকে উপর্যুপরী নয় মৌসুমে শতাধিক উইকেট লাভের কৃতিত্ব প্রদর্শন করেন। তন্মধ্যে, আটবার কাউন্টি দলের বোলিং গড়ে শীর্ষ স্থানে অবস্থান করেছিলেন। ১৯২৫ সালে সেরা মৌসুম অতিবাহিত করেন। ১৭.২১ গড়ে ২১৯ উইকেট পেয়েছিলেন। ওরচেস্টারশায়ারের পক্ষে রেকর্ডসংখ্যক উইকেট লাভের পরিপ্রেক্ষিতে কাউন্টি দলের বিশেষ আর্থিক অনুদান লাভ করেন। ১৯২৬ সালে এজবাস্টনে ইংল্যান্ড নর্থের সদস্যরূপে এইচ. এল. কলিন্সের নেতৃত্বাধীন অস্ট্রেলিয়া একাদশের বিপক্ষে দূর্দান্ত খেলেন। ৭/৪২ নিয়ে ক্রিকেট বিশ্বকে স্বীয় সক্ষমতার কথা জানান দেন। এরফলে, ইংল্যান্ডের বিপক্ষে তিন খেলায় অংশগ্রহণ করার জন্য মনোনীত হন।
তিনবার এক ইনিংসে নয় উইকেট পেয়েছেন। ১৯৩২ সালে ওরচেস্টারে ল্যাঙ্কাশায়ারের বিপক্ষে ৯/২৩ ও ১৯২৪ সালে এসেক্সের বিপক্ষে ৯/৪০ পান। ১৯৩০ সালে টানব্রিজ ওয়েলসে কেন্টের বিপক্ষে ৯/৮১ পেয়েছিলেন। এক পর্যায়ে চার বলে তিনজন ব্যাটসম্যানকে বিদেয় করেছিলেন। ব্যাট হাতেও বেশ ভালো খেলেছিলেন। ১৯২৮ সালে ডাবল লাভ করেন। ১,০৪৪ রান ও ১১৮ উইকেট পান তিনি।
বিশ্বযুদ্ধে অংশগ্রহণ
প্রথম বিশ্বযুদ্ধের কারণে ইংল্যান্ডে ক্রিকেট খেলা বন্ধ হয়ে যাবার পূর্বে পাঁচবছর ডার্বিশায়ারের পক্ষে খেলেছিলেন। অবশ্য ১৯১৩ সালে সেরা খেলা প্রদর্শন ছাড়া বাকী বছরগুলোয় খুব কমই ক্রীড়াশৈলী দেখিয়েছেন। যুদ্ধ চলাকালীন ডাক যোগাযোগ ব্যবস্থার দায়িত্ব পালন করেন। তবে, বুকে গুরুতর আঘাত পান। সুস্থ হবার পর পুনরায় ক্রিকেট খেলার সাথে নিজেকে যুক্ত করেন।
লীগ ক্রিকেটে দুই মৌসুম খেলার পর ওরচেস্টারশায়ার দলের দিকে পাড়ি জমান। দেড় বছরেও অর্থোডক্স ডানহাতি ফাস্ট-মিডিয়াম বোলার হিসেবে নিজেকে প্রতিষ্ঠিত করতে ব্যর্থ হন। এরপর, লেগ তত্ত্ব বোলিংয়ের দিকে ধাবিত হন ও বেশ সফলতা পান। বলকে তিনি সুইং করতে সক্ষম হন ও ব্যাটিং উপযোগী পিচেও গতি সঞ্চারণ করতে পারতেন। পাশাপাশি শারীরিক সক্ষমতাও এ সফলতায় ব্যাপক ভূমিকায় রাখে। ১৯২৩ সালে ২০.৫৩ গড়ে ১৭০ উইকেট ও ১৯২৪ সালে ১৭-এর কম গড়ে ১৫৩ উইকেট দখল করেন। কিন্তু, ঐ মৌসুমের শীতকালে অ্যাশেজ সফরের প্রাক্কালে ওভালে প্লেয়ার্সের সদস্যরূপে দূর্বলমানের খেলা প্রদর্শনের ফলে অস্ট্রেলিয়ার বিপক্ষে খেলার সূবর্ণ সুযোগ হাতছাড়া হয়ে যায়। অথচ, ঐ পিচটি তার বোলিংয়ের অনুকূলে ছিল।
গ্ল্যামারগনের বিপক্ষে খেলার এক পর্যায়ে আর্নল্ড ডাইসন ও এডি বেটস - এ দুই ব্যাটসম্যানদ্বয়ের মাঝামাঝি স্থানে বল রুটের দিকে ছিল। উভয়ে ব্যাটসম্যান ক্ষাণিকটা খুঁড়িয়ে গেলেও তিনি স্ট্যাম্পের দিকে ছুড়ে মারেননি। একজন শৌখিন খেলোয়াড় পুণঃপুণঃ ফ্রেড রুটকে উইকেট ভেঙে ফেলো বললেও তিনি তা না করে উল্টো বলেছিলেন যে, তোমার ইচ্ছে হলে রান আউট করো। তুমি আসো ও করে দেখাও। শৌখিন খেলোয়াড় জবাব দিলেন যে, কি! আমি শৌখিন খেলোয়াড়, আমি এ ধরনের কাজ করতে পারি না।
আন্তর্জাতিক ক্রিকেট
তার সময়কালে ওরচেস্টারশায়ার দল দূর্বলতম কাউন্টি দলগুলোর কাতারে ছিল। তবে, রুট তার ক্লান্তিহীন নিখুঁত ও সজীবন বোলিং ঠিকই নিজের প্রতিভাকে বিচ্ছুরণ ঘটাতে সক্ষম হয়েছিলেন। ১৯২৫ সালে কাউন্টি দলের পক্ষে রেকর্ডসংখ্যক ২০৭ উইকেট পান। সংখ্যার দিক দিয়ে এ সংখ্যাটি ওরচেস্টারশায়ারের পতনকৃত উইকেটের প্রায় অর্ধেকের কাছাকাছি ছিল। ১৯২০-এর দশকের শেষদিকে ফ্রেড রুট দলের একমাত্র অবলম্বন ছিলেন। ১৯২৬ সালে সফররত অস্ট্রেলীয় একাদশের বিপক্ষে ৭/৪২ পেয়েছিলেন। তবে, পিচটি পুরোপুরি ব্যাটসম্যানদের অনুকূলে ছিল।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ফ্রেড রুট। ১২ জুন, ১৯২৬ তারিখে নটিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৪ জুলাই, ১৯২৬ তারিখে ম্যানচেস্টারে একই দলের বিপক্ষে সর্বশেষ টেস্টে অংশ নেন তিনি।
১৯২৬ সালে অস্ট্রেলিয়ার বিপক্ষে তিন টেস্টে অংশ নেন। কিন্তু, কোন টেস্টেই তাকে ব্যাট হাতে মাঠে নামতে হয়নি। এরজন্যে খানিকটা বৃষ্টি ও ইংল্যান্ডের ব্যাটিং শক্তিমত্তা দায়ী ছিল। এরফলে, ফ্রেড রুট সর্বাধিক টেস্ট খেলায় অংশ নিয়েও ব্যাট হাতে নামতে না পারার অপ্রত্যাশিত রেকর্ডের জন্ম দেন। নটিংহামে বৃষ্টিবিঘ্নিত খেলা বাদে অপর দুই টেস্টে পূর্বেকার ধ্বংসাত্মক রূপের পুণরাবৃত্তি ঘটাতে পারেননি। তবে, ওল্ড ট্রাফোর্ডে সিরিজের চতুর্থ টেস্টে ৫২ ওভারে ২৭ মেইডেন দিয়ে ৪/৮৭ পান।